钦定古今图书集成/明伦汇编/氏族典/第271卷 > 王予可
## 钦定古今图书集成/明伦汇编/氏族典/第271卷 > 王予可

按《金史王予可传》：“予可字南云，河东吉州人。父本军
校，予可亦尝隶籍。年三十许，大病，忽发狂，久之，能把
笔作诗文，及说世外恍惚事。南渡后，居上蔡，遂平郾
城之间。为人躯干雄伟，貌奇古，落魄嗜酒，夜宿土室
中，夏月或尸秽在傍，蛆虫狼籍，不恤也。壬辰兵乱，为
顺天将领所得，知其名，窃议欲挈之北归，馆于州之”
瑞云观，予可明日见将领，自言曰：“我不能住君家瑞
云观也。”不数日卒。后复有见于淮上者。